Flums

**Flums** (IPA: flʊms) isch e politischi Gmaind, im Wahlkrais Sargaaserland und isch flächemässig di drittgröscht Gmaind im Kanton Sanggalle.

## Geografii
Flums lit im Seeztal, zwüsched Sargaas und em Walesee. D Gmaind erstreckt sich durs Schilstal bis ufe zum 2'501 m höche Spitzmaile. Flums bestoht us drü Ortsgmainde; Flums-Dorf, Flums-Grossbärg und Flums-Chliibärg. Nochergmainde sind Glarus Süd, Quarte, Walestadt, Wartau und Mels. Flums isch underanderem dur d Flumserbärg bekannt, au wenn zmaischte uf em Gmaindsgebiet vu de Gmaind Quarte liit.

## Industrii
Z Flums gits zwar relativ wänig Industrii, aber det drundär häts einiges wo rächt gross isch, so zum Bischpil d Flumroc wo bekanntä Isolationsmaterialhärschtellär isch. Aber au d Grüninger-Mühle z Flums ghöred zu dä 10 gröschtä Mülänä i dä Schwiz. Eini vo de eltischte Flumser Fabrike, wo na brucht wird isch d Schpinnerei Spörry Co AG wo de wältwit finscht Fadä macht.

## Persönlichkaite
* Aegidius Tschudi (1505–1572), en Historiker und Politiker
* Caspar Joseph Staub (1775–1850), Lehrer und Organischt, Komponischt vom Flumser Wienachtslied
* Marie-Therese Nadig (* 1954), e Schirennläuferi u Olympiasiigeri (Sapporo 1972)
* Edy Bruggmann (* 1943), sächsfache Schwiizermeischter im Riiseslalom und hett ä Silbermedallie a de Olympia in Sapporo (1972) gwunä
* D Wendi Eberle (* 1956), isch a de Paralympics in Salt Lake City (2002) mitgfahrä und hät 1994 in Lillehammer Gold gholt.
* Ernst Good (* 1950), en ehemolige Schirennfahrer
* Max Rüdlinger (* 1949), en Schwizer Schauspiller
* De Kary Banks Mullis (* 1944), hätt 1993 dä Nobelpriis für Chemie für't Entwicklung vo dä Polymerase-Kettenreaktion (PCR) übercho und stammt vo de Flumser Mullis ab.

## Bilder

Flums.jpg|Bahnhof
Flums Churfirsten.jpg|Flums mit de Churfirschte
Flums Dorfplatz.jpg|Lindeplatz
Gräpplang.jpg|Ruine Gräpplang
Flums - Friedhof.jpg|Alte Fridhof bi de Justuschile
Flums, katholische Kirche Sankt Laurentius KGS8133 foto22014-07-20 15.38.jpg|Katholischi Chile Sankt Laurentius
Flums, monumentaal pand foto2 2014-07-20 15.32.jpg|Evangelischi Chile


## Lueg au
* Pflanzenäme vo Flums
* Tiernäme vo Flums

## Literatur
* Erwin Rothenhäusler, Dora Fanny Rittmeyer, Benedikt Frei: *Die Kunstdenkmäler des Kantons St. Gallen, Band I: Bezirk Sargans.* (= *Kunstdenkmäler der Schweiz.* Band 25). Hrsg. von der Gesellschaft für Schweizerische Kunstgeschichte GSK. Bern 1951. .
* Anton Müller: *Geschichte der Herrschaft und Gemeinde Flums.* Zugleich ein Beitrag zur Geschichte des Sarganserlandes, Gossau 1916.
* Anton Müller: *Die Rechtsverhältnisse der Ortsgemeinden in Flums*, Flums 1916.
* J.J. Kubly-Müller: *Die Tschudi - Freiherr von Flums und Schloss Gräpplang*, in Jahrbuch GL 42, 1920, Seiten 1–54 
* H. Thalmann: *Die Industrie im Sarganserland*, 1943 
* H. Schmied-Neukomm, *Le vitrail de Flums*, in ZAK 47, 1990, Seiten 213–234 
* Rudolf Gadient: *Das Gewerbe in Flums um 1800-1945*, in Terra plana, 2001, Nr. 4, Seiten 9–14 
* Rudolf Gadient: *Bettler, Frevler, Armenhäusler. Die Armen von Flums im 19. Jahrhundert.* Chronos, Zürich 1991, ISBN 3-905278-72-3.
* *Flums-Gräpplang. 4000 Jahre Geschichte*. Von Mathias Bugg, David Imper, Wolfgang Neubauer, Fritz Rigendinger, Martin P. Schindler. 2006 Stiftung Pro Gräpplang Flums.

## Weblink

* Offizielli Syte vu de Gmaind Flums
* 
* D Website vom Chliibärg

## Fuessnote